
Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (1) bekezdése alapján a városi önkormányzat a közművelődési alapszolgáltatások folyamatos hozzáférhetősége érdekében közművelődési intézményt biztosít. 
Ugyanezen paragrafus (4) bekezdés b) pontja szerint pedig jóváhagyja az általa fenntartott közművelődési intézmény éves munkatervét.
Közművelődési intézményünk, a Wass Albert Művelődési Központ és Könyvtár vezetője a 2020. évre szóló munkatervet benyújtotta, kérem annak szíves áttekintését és jóváhagyását. 

…/2020. (II. 27.) ÖKT határozati javaslat
Sülysáp Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (4) bek. b) pontja, valamint a helyi közművelődési feladatok ellátásáról szóló 21/2010. (XII. 28.) önkormányzati rendelet 6. § (4) bekezdése alapján a Wass Albert Művelődési Központ és Könyvtár 2020. évi közművelődési munkatervét jóváhagyja.

Határidő: azonnal

Felelős: intézményvezető

Sülysáp, 2020. február 18.


Horinka László s.k.


polgármester

